Depredación

En ecolochía, a depredación u predación ye una interacción interespecifica en a que un «predador» u «depredador» s'alimenta d'una «presa», que gosa estar cazada y muerta por o primero. A muerte de la dita presa gosa pasar d'antes u mientres que o depredador la consume, sin que siga preciso que éste l'haiga matau ta que se considere depredación, en estando posible que lo consumidor final le'n haiga habida la presa a un altro animal que siga lo quin l'haiga muerta en realidat. Porque a mayoría d'especies depredaderas consumen os teixius d'as suyas presas cuan ixas ya son muertas, se fa muit defícil destinguir formalment d'entre a depredación y a necrofachia, anque de forma intuitiva puede sucherir-se que o termino necrofachia faiga millor referencia a las situacions en que o consumidor no haiga ni matau ixa presa ni tampoco no le'n haiga robau a garra altro animal.

Por a definición de depredación, se puede considerar que un mesmo organismo puet estar depredador d'unas especies y presa de bellas altras.

Se veiga tamién
 Herbivorismo.
 Carnivorismo.
 Omnivorismo.
 Necrofachia.
 Parasitismo.
 Insectivorismo.

Referencias

Categoría:Ecolochía